b'\n_START_ARTICLE_\nSomijas eiro mon\xc4\x93tas\n_START_PARAGRAPH_\nSomijas eiro mon\xc4\x93tas ir eiro mon\xc4\x93tas, kuras izdevusi Somija.\n_START_SECTION_\n2 eiro apgroz\xc4\xabbas piemi\xc5\x86as mon\xc4\x93tas\n_START_PARAGRAPH_\nSomija 2 eiro piemi\xc5\x86as mon\xc4\x93tas izdod kop\xc5\xa1 2004. gada. 2007., 2009. un 2012. gad\xc4\x81 izdot\xc4\x81s Eiropas ekonomiskajai vienot\xc4\xabbai velt\xc4\xabtas mon\xc4\x93tas izdeva visas eirozonas valstis kop\xc4\x81. Lai gan 2 eiro mon\xc4\x93tu jostas uzraksts piemi\xc5\x86as mon\xc4\x93t\xc4\x81m parasti ir t\xc4\x81ds pats k\xc4\x81 uz standarta mon\xc4\x93t\xc4\x81m, da\xc5\xbe\xc4\x81m no Somijas mon\xc4\x93t\xc4\x81m tas ir at\xc5\xa1\xc4\xb7ir\xc4\xabgs. Bez 2 eiro piemi\xc5\x86as mon\xc4\x93t\xc4\x81m Somija ir izdevusi vair\xc4\x81kas piemi\xc5\x86as mon\xc4\x93tas, kas nav paredz\xc4\x93tas apgroz\xc4\xabbai.\n_START_SECTION_\n\xc4\xaapa\xc5\xa1as iez\xc4\xabmes\n_START_PARAGRAPH_\nUz Somijas mon\xc4\x93t\xc4\x81m, kas izdotas l\xc4\xabdz 2006. gadam bija meistara z\xc4\xabme M \xe2\x80\x94 Somijas naudas kaltuves toreiz\xc4\x93j\xc4\x81 prezidenta Raimo Makonena uzv\xc4\x81rda pirmais burts. P\xc4\x93c 2007. gada, kad mon\xc4\x93tu dizain\xc4\x81 tika veiktas nelielas izmai\xc5\x86as, lai iek\xc4\xbcautu valsts apz\xc4\xabm\xc4\x93jumu FI, meistara z\xc4\xabme tika aizst\xc4\x81ta ar kaltuves z\xc4\xabmi, kas ir Somijas naudas kaltuves logo.'